**ԱՐԵՎԵԼՔԻ ԹԱՔԱՎՈՐԻ ՏՂԻ ՀԵՔԻԱԹԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Ըլում ա, չի ըլում՝ ժամանակով մի թաքավոր, ունենում ա մի տղա, էդ տղեն ջահել վախտը քշերը քնած էրազի միչին տենում ա երկնքիցը մի թուր քաշ արած։ Թաքավորի տղեն իրեն վրեն ա՛ անում ու շատ ուրախանում։ Եդնա զարթնում ա, տենում ա, որ էրազ ա, շատ մտքի եդնա ա ընկնում։ Շատ դարդ անելուցը օրը-օրին հալվում մաշվում ա։

Թաքավորը տղի հալումաշ ըլիլը տենում ա, ըժու հարցնում ա տղին թե.— Խի՞ ես հալումաշ ըլում։

Տղեն ուզում չի հորը ջուղաբ տա, վերջը շատ ղանչանք, միննաթ անելուց եդը, հորն ասում ա.— Էրազումս մի թուր եմ տեհել երկնքիցը կախ էլած, թե էն թուրը ինձ հմար գտար ու բերիլ տվիր՝ ես կապրեմ, թե չէ խու կմեռնեմ։

Թաքավորը էն սահաթին իրա թաքավորության միջին հրամայում ա բոլոր թուր շինողներին, որ ամեն մինը մի թուր շինի, բերի, որի շինած թուրը որ թաքավորի տղեն հավանեց՝ «Նրան իրա քաշովը մին ոսկի կտամ»։

Ըժու թուր շինող ուստենին սարքում են ամենքը մի թուր ու բերում են թաքավորի տղի կուշտը։ Թաքավորի տղեն էլ շատ դարդ անելուցը էն օրն ա ընկնում, որ քնթնիցը բռնեիր՝ ֆոքին կտեր։ Թուր շինողնին մի-մին բերում են իրանց շինած թրերը թաքավորի տղին շանց տալի։ Նա մինն էլ ա հավանում չի։

Ասըմ ա.— Ման էկեք քունջ ու պուճախում բալքա թուր շի­նող ըլի մնացած։

Յասաուլնին ման գալեն, ման գալեն իմանում են, որ մի պառավ ուստա մնացել ա, թուր չի շինել։ Վեր են ունում բերում թաքավորի կուշտը։

Թաքավորը նրան ասըմ ա.— Ուստա՛, իմ տղեն էրազումը մի թուր ա տեհել, թե կարենաս էնթավր թուր շինես, քեզ քու քաշովը մին ոսկի կտամ։

Պառավ ուստեն էլ ասըմ ա.— Շատ լավ կըլի, թաքավորն ապրած կենա, ես քու տղի ուզած թուրը կշինեմ, իրեք օր մհուլ տուր, իրեք օրեն եդնա կբերեմ։

Թուր շինող ուստեն գալիս ա տուն, կնգանն ասըմ ա.— Ա՜յ կնիկ, թաքավորի տղեն էրազումը մի թուր ա տեհել, ու մի ուստա էլ ա կարացել չի շինել։ Թաքավորը ինձ կանչեց ասավ. «Թե կա­րենաս շինես իմ տղի ուզած թուրը, քեզ՝ քու քաշովը մին ոսկի կտամ», հըմի գնալ պտիմ մերին՝ անձող անելու. էրկու հաց կապի աղլուխումը, կացինն ու ղազմեն էլ դուս բի, որ գնամ։

Կնիկն ասըմ ա.— Ա՛յ մարդ, քու տունը չքանդվի, դու ո՞ր թուր շինողն ես, որ բոյինդ ես կալել թաքավորի տղի թուրը շինելու, դու ավլած կալումը կարում չես ման գաս, էքուց էլօր էլ, որ թաքավորը գլուխդ տա, լավ կըլի՞։

Մարդն ասըմ ա.— Գլխահան մի անիլ, էդ քու բանը չի. կըշինեմ, թե չեմ շինիչ, էդ ես գիտեմ, քունն էն ա կացինն ու ղազմեն բերես։

Կնիկը գնում ա հացը աղլուխումը կապում, կացինն ու ղազ­մեն բերում տալի մարդին։ Թուր շինող ուստեն վեր ա ունում, հացը կապում մեջքին, հաջաթնին դնում ուսին, ասսու անումը տա­լիս, ըժու ճամփա ընկնում դըբա մերին։ Գնում ա մերին, ըսկսում ա փետ կոտրատել, որ անձող անի։

Պառավ մարդ, մի էրկու խտիտ փետ ջարդելուց եդնա բեզարում ա, ասում ա. «Համ մի չիբուխ քաշեմ, համ էլ դինջանամ»։

Թիկն ա տալի, նըղըղում ա, քունը տանում է, ու քնում ա։

Էրազի միջին մի սիպտըկամիրուք մարդ դրան էրևութք ա ըլում. ասըմ ա.— Բարի՛ աջողում, ա՛յ տղա, ո՞ւր ես էկել ըստեղ։

Նա էլ ասըմ ա.— Ես թուր շինող ուստա եմ, էկել եմ անձող անեմ, որ տանեմ, թաքավորի տղեն էրազումը մի թուր ա տեհել, ընթավուր մի թուր շինեմ։

Եդնա էն սիպտըկամիրուք մարդը ասըմ ա.— Ա՜ հալիվոր, դու էն թուրը կարալ չես շինի. ես էն թրի տեղը քեզ շանց կտամ, կէր­թաս վեր կանես, կտանես թաքավորի տղին կտաս, կաեսս որ. «Թուրը ես եմ շինել»։

Նա էլ ասըմ ա.— Գըխիդ մատաղ, որտե՞ղ ա էն թուրը, որ ինձ շանց պտիս տա։

Ասըմ ա.— Հըեհա՜, էն ղաշի գլխի մենձ ծառը տենում է՞ս։

Ասըմ ա.— Տենում եմ։

Ասըմ ա.— Անխոս կերթաս էն ծառին իրեք հետ կտաս։ Ընտեղ մի դուռը բաց կըլի, երգնքի խազին են ընդեղ ա, անգին քարով լիքը, թուրն էլ կախ արած, մի ղադի էլ ա ձեռ չես տալ. թուրը վերկունես, դուս կգաս, կսկսես փախչիլը. եդնեդ ծառերը, քարերը լիզու կըլեն կասեն. «Տարավ հա՜, տարա՜վ, տարավ հա՜ տարա՜վ»։ Համա դու եդ չմտիկ անես՝ քար կդառնաս, չկել մի էս ջուրը անց կենաս։ Ջուրը անց կացար թե չէ, սարերն էլ սուս կանեն, ծառերն էլ, քարերն էլ։ Եդնա վերկունես, կտանես կտաս թաքավորի տղին։

Էդ խոսքումը թուր շինողը օյանմիշ ա ըլում, տենում ա՝ էրազումն ա։ Համա ճշկրիտ, էն մարդի շանց տված ծառը ախար-բախար աղաքին էրևում ա։ Միտքն ա անում, միտքը ու ասում. — Տե՛ր աստված, էս ի՞նչ տեսիլք տեհա, հլա մի գնամ՝ խո ոտիս ցա՛վ չի տալ, էն մարդի ասածի պես իրեք հետ ծառին տամ, հմի յաբախտ, ի՞նչ կլի, կլի։

Ասըմ ա ու գնում, հասնում ծառին, իրեք հետ ծառին կացնով տալի, մին էլ էն ա տենում, որ շրըխկալե ծառիցը մի դուռը բաց էլավ, կանաչ ու կարմիր լիսը ընկավ էդ մերին, ըսկսեց կրակի պես էրվիլը։

Էդ մարդն ասավ.— Քեզ շատ փառք ըլի, աստվա՛ծ։

Ու տուն մտավ, թուրը կախ արած տեղիցը վեկալավ, պո՜ւկ, դա փախավ, որ էն ջուրը անց կենա, նրա եդնուց ծառերը, քարերը, սարերը հարափրզան արին. «Տարա՜վ, հա՜յ, տարավ»։

Նա եդ չմտիկ արավ, չքել ջրի անց կենալը։ Ջուրն անցկացավ թե չէ, չիմն էլ անսասացան։ Թուրը վի կալավ, անձողի տոպրակումը փթաթեց, ճամփա ընկավ դրա տուն. իրիկունը քնելահան­գամին հասավ տուն, տեհավ կնիկը քնել ա, դուռը եդնա փակ տվել, ղի ա տալի.— Ա՜յ կնիկ, վիկաց, դուռը բաց արա։

Կնիկը վեր ա կենում, դուռը բաց ա անում, մարդը նի ա մտնում գլխի անցածը մին-մին պատմում, թուրը տոպրակիցը հանում, շանց տալի, տունը կրակի պես լուսավորում ա։ Էդ քշեր գեջդանգնջ ոնց որ ըլում ա՝ լիսացնում ա, ռավոտը վաղ վեր ա կե­նում, շորերը հաքնում, գնում թաքահորի ամարաթը։

Ասըմ ա.— Թաքավո՛րն ապրած կենա, թուրը շինել եմ, վա­խում եմ ձեռիցս խլեն, բերելիս մի քանի յասաուլ տու, որ հետս գան, թուրը բերենք։

Թաքավորը էն հադաղը յասաուլնին տալիս ա, ասում ա.— Չուստ բերեք։

Յասաուլնին թուր շինողի հետ գնում են տուն, թուր շինող ուստեն մի ժանգոտ սինու միջին դնում ա թուրը, դնում գլխին, յասաուլնին էլ, որը աղաքի կռնուց, որը եղի կռնուց թրերը հանած, գնում են թաքավորի ամարաթը։ Թաքավորը տենալու պես շատ ուրախանում ա, որ աղաքի անգամն ա, որ ըթավուր թուր ա տենում։ Տանում են, դնում թաքավորի տղի դոշին. էն սհաթը օյանմիշ ա ըլում թաքավորի տղեն, ու ասըմ.— Սա էն թուրն ա, որ էրազումս տեհել եմ ու վրես կապել։

Թաքավորը իրա խոսքին հաստատ, ասըմ ա խազինապե­տին.— Ղանթարը, էս մարդին դրեք ղանթարի մի թայումը, ոսկին էլ ածեցեք մի թայը, իրան քաշովը մին ոսկի տվեք, տանի։

Տարան էդ ուստին իրան քաշովը մին ոսկի տվին. վեկալավ, գնաց:

Հըմի խաբարը ումի՞ց տանք՝ թաքավորի տղից։

Թաքավորի տղեն իրեն տեհած թուրը գտնելուց եդնա օրնօրին լավանում ա, դառնում մի աժդահա տղամարդ։ Օրերի մի օրը թաքավորը գալիս ա տղին ասում.— Ա՛յ որդի, էդ ա քու ուզածը մի թուր էր, էդ էլ գտանք, հըմի էլ ի՞նչ դարդ ունես. արի քեզ հմա մի ախչիկ ուզեմ, ես էլ էս ա ծերացել եմ, ինձանից եդնա դու պետք ա իմ թաքավորութունը տիրապետես։

Տղեն ասըմ ա.— Չէ՛, ա՛յ հեր, ես դեռ մուրազ ունեմ։

Հերն ասըմ ա.— Ի՞նչ մուրազ ունես, ա՛յ որդի։

Տղեն ասըմ ա.— Ես մի ընթավուր ձի եմ ուզում, որ վեր ըլեմ ու ծովի մեջն անեմ, ծովի տակիցը ոտի նալի հետ թոզ հանի։

Հերն ասըմ ա.— Ա՛յ որդի, հրես մեր իլխին ծովի ղրաղին, հազարավոր ձիան ու մադիաննի ունենք, գնա՛, որը որ հավա­նում ես, վե կալ ու բի։

Թաքավորի տղեն էլ գնում ա ծովի ղրաղը, իրանց իլխի կուշտը։ Իլխըչին տենում ա, որ թաքավորի տղին էկել ա, մադիանների միջին ման ա գալի, ձեռը դնում ա է՛ս մադիանի մեչքին, է՛ն մա­դիանի մեչքին։ Իլխըչին աղաք ա գալի, գլուխ վեր բերում թաքավորի տղին, ըժու ասըմ.— Թաքավորի տղեն ապրած կենա, էդ ի՞նչ ես ուզում մադիաններուցը, հըվանում չե՞ս մադիաններուն։

Թաքավորի տղեն էլ ասըմ ա.— Ես իմ վերընելու հըմա մի ձի եմ ուզում, որ էս ծովի մեջն անեմ, ծովը ջրդի անցկենա, ոտի հետ ծովի տակիցը թոզ հանի։

Իլխըչին ասըմ ա.— Է՜, թաքավորի տղա, էդ քու ուզած ձին միայն էն բրդոտ քուռակը կդառնա, նա ծովի էյղրից ա. ինձ քա­ռասուն օր մհուլ տուր, և ինչ ուզեմ քուռակի հմա՝ ուտելիք ղրկի, քառասուն օրից եդնը, թե քու ուզածի պես էս ծովը ջրդի ոչ ու անց կենա, էն վախտը իմ արինը քի հալալ, գլուխս տու։

Թաքավորի տղեն շնորհակալ կացավ իլխըչուցը ու ասավ.— Աչքիս վրա, ինչ ուտելիք որ ուզես քուռակի հըմար, էն սհաթը կղարգեմ։

Իլխըչին էլ ասավ.— Օրենը էրկու փութ քիշմիշ ու գարի պտի զարկես:

Թաքավորի տղեն ասավ.— Ռազի եմ, քու մշտըլուղը լիովին կտամ։

Իլըխըչին ուրախացավ աշխարովը մին, քուռակը տարավ կա­պեց մի գոմում, ինչ ծակ ու ծուկ կար՝ բիրադի կալավ, որ նա մի պուճուր լիս էլ ա տենի ոչ, տանը ջուր տվուց, քառասուն օր լիս աշխարհը շհանց չի տվուց։ Վերջը, քառասուն օրը թմամվելուց եդնա խաբար ա ղրկում թաքավորի տղին, թե.— Արի՛, ձիդ վեր ի՛լ ու գնա։

Թաքավորի տղեն գալիս ա իլխըչու կուշտը. իլխըչին գոմիցը դուս ա քաշում ձին, ձին լիս աշխարհը տենում ա թե չէ՝ ուշքը գձում ա սարերի գլուխը, ուզում ա թռչի էս սարի գլխիցը՝ էն սա­րի գլուխը։

Թաքավորի տղեն ձին վեր ա ըլում, ասըմ ա.— Դե՛, Սևուկ ձի ջան, մի հունարդ շանց տուր, քեզ էս ծովն եմ գձում, էս ծովը մկրատի պես կտիի անցկա՛ց։

Ասավ ու թաքավորի տղեն ղամշով տվուց ձիուն։ Ձին թռավ ընկավ ծովը, ջարդեց, անցկացավ։ Ըլեթ էն կռնուցը ջարդեց, էս կուռն անցկացավ։ Թաքավորի տղեն շատ մենձ ռազի ա կենում իլխըչուցը, իրան խոստացած մըշտըլուղը մինը հնգով տալիս ա ու գալի իրանց ամարաթը։

Թաքավորը տենում ա, որ իրան տղեն իրան սրտի ուզած ձին էլ ա ճարել, ասում ա.— Ա՛յ որդի, էդ ա թուրն ուզեիր՝ ճարեցինք, ձին ուզեիր՝ ճարեցինք, հըմի էլ ի՞նչ կասես, արի՛, քեզ փսակենք, ես ծերացել եմ։

Տղեն ասըմ ա.— Չէ՛, ա՛յ հեր, դեռ ես մուրազ ունեմ։ Հըմի էլ պտի գնամ, աշխար ման գամ, տենամ աշխարքումը ինչ կա,

ինչ չկա:

Հերն ասըմ ա.— Ա՛յ որդի, գնա մեր խազնուցը ինչքան քեզ հարկավոր ա ոսկի, էրծաթ՝ վեկալ, քեզ հմա երաղ-ասպապ հար­կավոր ա՝ վեկալ, ձիդ էլ ռախտի, տերը քեզ հետ, աստված բանիդ հաջողորթին տա՛, գնա՛ երկիր տես։

Տղեն վեր ա ունում ձին ռախտում, իրան հըմա շատ ոսկի վեր ունում, խուրջինը լըքցընում, իրան երաղ-ասպարը կապում, աստծու անումը տալի ու ճամփա ընկնում։ Թե ուր ա գնում՝ ինքն էլ չգիտի։

Շատ ա գնում, թե քիչ ա գնում, ճամփումը իրան պես մի հաքած-կապած, երաղ-ասպապումը կորած մի լխտիկ[[1]](#footnote-1) տղա ռաստ ա գալի ու ասըմ.— Բարի հաջողում քի՛, ախպե՛ր։ Ի՞նչ մարդ ես, ո՞ր էս գնում։

Թաքավորի տղեն ասըմ ա.— Ես Արևելքի թաքավորի տղեն եմ, գնում են աշխար ման գալու, բա դու ի՞նչ մարդ ես, ո՞ր ես գնում։

— Ես էլ,— ասըմ ա,— Արևմուտքի թաքավորի տղեն եմ, գնում եմ քեզ նման աշխար ման գալու։

Թաքավորի տղեն ասըմ ա.— Էդ շա՛տ լավ ա, դու իսկական իմ ախպերն ես, արի ախպերանանք, մին չըլենք, էրկու ըլենք, գնանք։

Դրանք ախպերանում են, իրուր հետ վիկենում գնում։ Շատ են գնում, քիչ, աստված գիտի, էլի իրանց պես մի ռաշիդ տղա ա ռաստ գալի, ասըմ ա.— Բարի աջողում ձե՛զ, ախպերտինք ջա՛ն։

Սրանք էլ ասըմ են.— Ասսու բարին քե՛զ, ախպեր ջա՛ն։

— Տղե՛րք, ասելն ամոթ չըլի, ի՞նչ մարդիկ եք, ո՞ւր եք գնում։

Նրանք ջուղաբ են տալի, թե. «Մենք՝ մինս Արևելքի թաքավորի տղեն ենք, մինս՝ Արևմուտքի, գնում ենք աշխար ման գալու: Բա դու ի՞նչ մարդ ես, ի՞նչ ես ման գալի, ո՞ւր ես գնում»։

Նա էլ ասըմ ա.— Ես Հարավի թաքավորի տղեն եմ, գնում եմ ձեզ պես աշխարհ տենալու։

— Էդ լա՛վ ա, ախպեր ջա՛ն, արի ախպերանանք, էրկու չըլենք, իրեք ըլենք, գնա՛նք։ Սրանք ախպերացան, ճամփա ընկան գնացին, շատ գնացին, թե քիչ, էդ էլ աստված գիտի, ճամփումը իրանց նման մի ռաշիդ տղի ռաստ էկան։

էդ տղեն ասավ.— Բարի աջողում ձե՛զ, ախպերտինք ջա՛ն։

Նրանք ասին.— Ասսու բարին քե՛զ, ախպեր ջա՛ն։

Էդ տղեն ասավ.— Ասիլն ամոթ չըլի, ի՞նչ մարդիկ եք, ո՞ւր եք գնում։

Նրանք ասին.— Մենք՝ մինս Արևելքի թաքավորի տղեն ենք, մինս՝ Արևմուտքի, մինս էլ՝ Հարավի։ Գնում ենք աշխարհ տենալու։ Բա դու ի՞նչ մարդ ես, ո՞ւր ես գնում։

Նա էլ ասըմ ա, թե.— Ես Հյուսիսի թաքավորի տղեն եմ, գնում եմ ձեզ պես աշխարհ ման գալու։

Սրանք ասին.— Օ՜, էդ լա՛վ ա, արի մեզ հետ ախպերանանք, իրեք չըլենք, չորս ըլենք։

Դրանք ախպերացան, չորս հոգով ըղու էլան գնացին։ Շատ գնացին, թե քիչ գնացին, դրանց աղաքը մի շհար էկավ։

Էն Արևելքի թաքավորի տղեն ասավ.— Ախպերտի՛նք, մենք չորսըս էլ թաքավորի տղեք ենք, չիմս էլ շատ ոսկի, էրծաթ ունենք, թե գնանք էս շահարումը մի հարուստ մարդի տան ղոնաղ ընկընենք՝ ի՞նչ նշան ունի, դեհ էն ա, հարուստ ա ու հարուստ։ Ամեքիցը լավն էն ա, մենք գնանք էս շհարումը մի քյասիբ, անճար մարդի տան ղոնաղ ընկնենք, ամենքս որ մի բուռը ոսկի տանք՝ էն մարդը համ մեզ կօխնի, մեր բանին հաջողութին կըլի, ինքն էլ կհարստանա. իմ խոսքին ի՞նչ էք ասում։

Նրանք ասին.— Ախպեր ջա՛ն, դուն մեր մենձ ախպերն ես, դու ոնց որ մեզ բնագլխու դնես, ընենց էլ կանենք։

Ասին ու հասան շհարի ղրաղը, տեհան մի պառավ կնիկ փեշը վեքաշած, չոփից, խուշուրից, բանից թոփ ա անում։

Արին.— Բարի օր քի՛, դեդի՛։

Ասավ.— Ասսո՛ւ բարին, բալա ջա՛ն։

Ասին.— Դեդի ջա՛ն, մեզ ղոնաղ չես վեր ունի՞լ:

Նա էլ ասում ա.— Ա՛յ բալեք ջան, ղոնախը ասսունն ա, խի՞ չեմ վերունիլ, համա ձեր լայեղական տեղ չունեմ։ Մի քյասիբ պառավ եմ, տղես մեռավ, հարսըս էլ մարդի գնաց, նրանից էրկու եթիմ մնաց, հըմի ման եմ գալի մի տեղից հաց ճարում, մի տե­ղից փետ ճարում, բերում խեղճ ըրեխիս եթիմներն պահում: Էկեք տուն, տեհեք, թե ձեր կենալու լայեղ ա, կացե՛ք։

Դրանք աեին.— Դեդի ջա՛ն, դու դարդ մի անիլ, ա՛ռ քեզ մի բուռը ոսկի, գնա մեզ հմա տեղաշոր էլ քրեհի բի, հացի թադա­րեքն էլ տես։

Ասին ու վերէկան ձիաննուցը, ձիանը տարան գոմումը կապեցին, իրանք էլ էկան պառավի տանը խտոր ընկան, եդնա իրիկնա­հացը կերան, իրեք ընկերը ճամփումը շատ բեզարել ին, նըղըղեցին, քնեցին։

Համա Արևելքի թաքավորի տղեն չկել իրան թուրը իրան վրիցը վեր չուներ, ղրաղ դներ, քունը տանիլ չեր, թեկուզ մի ամիս էլ հընե կացել էր։ Զարթնելու վախտն էլ, չկել թուրը դոշին չին դրել, զարթնիլ չէր։ Պառավն ու թաքավորի տղեն իրուր հետ զրից անեին։

Թաքավորի տղեն հարցնում ա, թե.— Դեդի՛, էս ձեր շհարումը ի՞նչ թազա խաբար կա։

Պառավն ասըմ ա.— Ա՛յ բալա ջան, մեր քաղաքին, աստու զուլումը հասել ա, մի ուշապ օձ ա փեյդահ էլել էս քաղքի աղբրի ակնումը, չկել օրը մի ախչիկ չենք տալի էն ուշապին, որ ուտի՝ նա մեզ ջուր չի տալի։ Ախչիկը տալիս ենք, ախչկանովն ա ըլում, չքել ախչկանը ուտիլը, մենք ինչ ղդա բշարում ենք, ջուր ենք վեր ունում։ Ախչկանը ուտում ա պրծնում թե չէ, ջուրը եդ ա կապում։

Քաղաքի ամեն տանից էլ ախչիկ տվել են, էգուց էլ թաքավորի ախչկա հերթն ա, նրա ախչիկը պետք ա գնա։

Թաքավորի տղեն ասըմ ա.— Դեդի ջան, բա էն Ուշապի տեղը ինձ շանց չես տա՞լ։

Պառավն ասըմ ա.— Ա՛յ բալա ջան, խի՞ չեմ շանց տալ, համա ջահել ես, ջիվան ես, քեզ պես իգիթնի շատ են գնացել, նրա հետ կռիվ արել, անիծածը չմնին էլ կուլ ա տվել։ Արի՛, ինձ լսի՝ ձեռը քաշի։

— Չէ՛,— ասըմ ա,— դեդի ջա՛ն, քու ընչի՞ն ա պետքը, քոնն էն ա Ուշապի տեղը ինձ շանց տաս։

— Դե որ ասըմ ես, բալա ջա՛ն, շանց կտամ։

Դուս ա գալի դիմաց-դիմաց, սարի տակին շանց ա տալի, որ. «Էն սարի տակին ա»։

Եդ են գալի, տանը նստում չքելի ծեգը գձիլը։

Էդ տղեն վեր ա կենում պառավին ասըմ.— Դեդի՛, ախպերտինքս որ հարցնեն, թե. «Ո՞ւր ա», ասա՝ դուս էլավ, հրես կգա։ Ասես ոչ թե՝ գնաց Ուշաբի հետ կռվելու, թե չէ գլուխդ կտամ։

Ասում ա ու ըղու ըլում դըբա Ուշաբը։ Ընդեղ ա հասնում, որ թաքավորի ախչկան տարել են ընտեղ կաղնացրել, Ուշաբն էլ քնած ա, զարթնիլ պտի ու կուլ տա։

Թաքավորի տղեն աղաք ա գնում, տենում ա, որ թաքավորի ախչկա պռոշը ճաթել ա վախելուցը, ասըմ ա.— Թաքավորի ախչի՛կ, որ ասես, վախես ոչ, ես էկել եմ Ուշաբի օրը սև անեմ: Կամ ինձ պետք ա փչացնեմ, կամ Ուշաբին։ Ըսօր դու Ուշաբի ձեռիցը ազատվիլ պտիս:

Ասըմ ա ու աղաք գնում, Ուշաբի գլխի վերի կռանը կաղնում: Թուրը դուս ա քաշում ու Ուշաբին ասըմ.— Ուշա՛բ, Ուշա՛բ, ի՞նչ ես քնել, ես նամարդ չեմ, էկել եմ մարդի-մարդանա, տղամարդի պես հետդ կռվեմ: Մի հետ դուն տուր, մի հետ ես տամ, որս կհաղթենք, կհաղթենք։

Ուշաբն ասըմ ա.— Էս քաղքցիք էս ի՞նչ լավ խալխ են, չկել

հմի օրենը մինը ղրկեին պաշար, ըսօր էրկուսն են ղրկել,— ասավ ու ուզաց թաքավորի տղին կուլ տա։

Թաքավորի տղեն Ուշաբի վրա ծիծաղեց.— Է՜, Ուշա՛բ, ընչե՞ր ես ասում, ըսօր ես քու գլուխդ պետք ա ջարդեմ, քեզ ասում եմ մի հետ դու տաս, մի հետ՝ ես:

Ասավ ու թուրը հանեց, տուր թե կտաս Ուշաբի շլնքակոթին: Ուշապը էրկու կտոր էլավ, ջրի էրեսը կարմրեց Ուշապի արնովը: Թաքավորի ախչիկը, որ էդ բանը տեհավ, վազ տվուց, ձեռը տարավ արնումը թաթախ արավ, բերուց ու էդ տղի թիկունքումը ձեռը դա­ջեց, ասավ.— Գնա՛, ես քեզ կգտնեմ:

Թաքավորի տղեն ձին վեր էլավ, փախավ, ախչիկն էլ գնաց հոր ամարաթը։ Խաբարն ընկավ սաղ շահարը, որ Ուշաբին սպանել են. ով իմացավ՝ դբա ախբրի ակը վազ տվեցին, գնացին, տեհան՝ Ուշաբը կիսումը կես արած: Շահարի իգիթները, ամենքը մի թուր վրեներուն կապած, վազ տվին գնացին թաքավորի ամարաթի աղաքը կաղնեցին, որ թաքավորին ասեն, թե. «Մենք ենք սպանել», որ իրենք դառնան թաքավորի փեսեն:

Էդ խաբարը իմացավ թաքավորը թե չէ, շատ ուրախացավ, հրամայեց քաղաքի ճամփենին կապեն, քաղաքիցը դուս ըլող չըլի, բոլոր էլլիգը թոփ ըլին թաքավորի ամարաթի աղաք, որ տենան ով ա սպանել Ուշաբին:

Էկան բոլոր էլլիգը, կաղնեցին թաքավորի ամարաթի աղաքին, թաքավորի ախչիկը ջերգա-ջերգա կաղնեցնուլ տվուց խալխին, որ ինքը պետք ա միջովը ման գա, իրա ջանը Ուշաբի ձեռիցը ազատո­ղին գտնի: Թաքավորի ախչիկը ման ա գալի արանքներումը, չիմնուն էլ եդ տալի: Վերջը թաքավորը հրաման ա անըմ, որ.— Երկնքումն էլ ըլի, պետք ա գտնուք, գետնի տակըն էլ ըլի, պետք ա հա­նեք։

Խաբարը հասցրին թաքավորին, թե փլան պառավի տանը չորս ղարիբ տղա կա։ Էն սհաթը թաքավորը հրաման ա անըմ, թե.— Գնացե՛ք, բերեք։

Յասաուլնին գնում են էդ պառավի տան տղերանցը բերում։ Դեռ հեռու են ըլում, թաքավորի ախչիկը ճնանչում ա, որ էն տղեն ա սպանել Ուշաբին։

Ասըմ ա.— Թաքավո՛ր, հրեն Ուշաբի սպանողը գալիս ա։

Էկավ թե չէ, տեհան թիկունքը Ուշաբի արնով դաջած։

Ասավ.— Էս էլ իմ ձեռի նշանը։

Թաքավորը սիրով տուն տարավ դրանց, շատ մենձ ղոնախլուղ սարքեց ու քեֆի լավ վախտը իմացավ էդ տղի ով ըլիլը, ասավ.— Իմ ախչիկս տալիս եմ քեզ, դու կըլես ինձանից եդը թաքավոր։

Թաքավորի տղեն ասավ.— Թաքավորն ապրած կենա, մենք չորսս էլ ախպեր ենք, ես չիմնու պուճուրն եմ, ես քու ախչիկը կու­զեմ իմ մենձ ախպոր հմա։

Թաքավորն ասավ.— Որ իմ ախչիկը տանես քարից էլ քցես, ես ռազի եմ։ Դու գիտես, ոնց որ արժան էս տենում, ընենց արա։

Բերին տվին Հյուսիսի թաքավորի տղին. օխտն օր, օխտը քշեր հարսանիք արին, կերան խմեցին, լավ ուրախություններ արին, եդնա ասին թաքավորին.— Էս մեր ախպերը ըստեղ կմնա, մենք կերթանք, մուրազ ունենք, մեր մուրազին կհասնենք։

Թաքավորն էլ ասավ.— Դուք գիտեք, ոնց որ ուզում եք, ընենց արեք։

Էկան չորս ախպերը թոփ էլան մի տեղ, իրեք ախպերը մի ախպորը մնաս բարով տվին, որ հըմի պետք ա գնան։

Հյուսիսի թաքավորի տղեն ասավ.— Ախպերտինք ջա՛ն, էդ որ գնում եք, ընչո՞վ իմանամ ես, որ ձեր տեղը նեղացել ա։ Ես էն հու­նարն ունեմ, որ դուք ամեքդ ինձ մի մտանիք տվեք, ես թլիսմը կա­նեմ, որիդ գլուխը որ մի բան գա, նրա մատանիքը կխավարի, ես կգամ ախպորտանցս վեկունեմ ու քոմակ կհասնեմ։ Բա դուք ի՞նչ հունար ունեք։

Հարավի թաքավորի տղեն ասավ.— Ես ռամչի եմ, որ աշխարհքի էն ծերին մի բան պահեն՝ կգտնեմ։

Արևմուտքի թաքավորի տղեն էլ ասավ թե.— Իմ հունարն էս ա՝ որ ծովը մի ասեղ գցեն, կմտնեմ ծովի մեջն ու կհանեմ։

Արևելքի թաքավորի տղեն էլ ասավ.— Իմ հունարն էլ իմ թուրն ա ու իմ ձին ա, որ հարիր հազար մարդ ըլի, որի՛ն սուրը կքաշեմ, որի՛ն ձիու ոտքի տակին կկոտորեմ։ Ի՜նչ կըլեր հմի էլել էր, զարկեինք վան[[2]](#footnote-2)։

Դրանք իրար մնաս բարով ասին ու ճամփա ընկան։ Թե ո՛ւր են գնում, էդ էլ աստված գիտի։

Շատ գնացին, թե քիչ գնացին, գնացին հասան մի քաղաք։ Էլ միտք արին, որ գնան մի աղքատ տեղ ղոնաղ։ Գնացին էլ մի պառավի ռաստ էկան։ Բարով տվին պառավին, պառավը բարևներն առավ։

Ասին.— Դեդի՛, մեզ ղոնախ չես վեր ունի՞։

Ասավ.— Ղոնախն ասսունն ա, բալեք ջա՛ն, խի՞ չեմ վեր ունիլ։

Պառավը դրանց տարավ տուն, չուլ գցեց տախտի վրեն։

— Նստեցե՛ք,— ասավ,— բալենի ջան։

Թաքավորի տղեն ջեբիցը հանեց մի բուռը ոսկի, տվուց պառավին, որ գնա իրանց հմա իրիկնահացի թադարեք տենա։ Եփոր իրիկնահացը կերան, պրծան, թաքավորի տղեն ասավ պառավին.— Դեդի ջա՛ն, էս ձեր քաղաքումը ի՞նչ թազա խաբար կա։

Պառավն ասավ.— Ա՛յ բալա ջան, ասսու զուլումը հասել ա մեր քաղքին։ Ֆլան տեղը մի սար կա, էն սարումը քառասուն դև փեյդա են ըլել, էկել են թաքավորի էրկու ախչկանը փախցրել, տարել։ Հըմի ասսու իրան օրը մեր թաքավորը ղոշուն ա թոփ անում, գնում կռվում դևերի հետ, որ ախչկերանցը ազատի։ Համա դևերը դուս են գալի, թաքավորի ղոշունին ջարդում, ջուրը մաղում։ Էս քաղքումը էլ ջահել մարդ չմնաց, չիմնուն էլ տարավ կոտորել տվուց. ա՛յ, էդա թազա խաբարը։

Եդնա թաքավորի տղեն ասըմ ա.— Դեդի ջա՛ն, մի արի ինձ հետ դուս գնանք, էն սարի սամթը ինձ շանց տուր։

Պառավը դուս ա գնում, շանց ա տալի, թե ֆլան սարի գլխին շատ մենձ կրակ են անում ու ընդեղ ապրում։

Թաքավորի տղեն ասըմ ա պռավին.— Դեդի ջա՛ն, դուն իմ ախպորտանցը բան չասես, ես գնում եմ դևերին ջարդեմ։

Պառավն ասըմ ա.— Ա՛յ բալա ջան, քեզ պես հազար իգիթ ա գնացել, նրանց ձեռիցը սաղ եդ չեն էկել, ջահել ես, ջիվան ես, արի ինձ լսի, ձեռը վիկալ, գնալ մի։

Համա թաքավորի տղեն չի լսում պառավին, վեր ա կենում, գնում։ Գնում հասնում ա դևերի բնակարանը։ Գնում ա, տենում ա, որ մի մերու միջին էրկու ղաթ ամարաթ շինած, ամարաթի աղաքին մի մենձ կրակ ա արած, կրակի վրա մի մենձ պղինձ դրած, պղինձն ուներ քառասուն ունկը, պղնձի մեջը ածած էր սաղ-սաղ պախրենի, կխտարնի, արջ, աղվես, պղնձի ղրաղներքին խտոր են դառած քա­ռասուն դևեր։

Թաքավորի տղեն ձիուցը դվեր ա գալի, ձին կապում ա մի ծառից, նի ա մտնում, տենում ա կրակի վրա պղինձը, արմանում ա, եդնա ասըմ ա, թե. «Հալա մի ղվաթս փորձեմ, տենամ կարա՞մ պղինձը տեղիցը կտրեմ»։ Ձեռները գձում ա պղնձի ընկները, բարձրացնում չվել գոտկատեղը։ Դևերի մինը զարթուն ա ըլում, տե­նում ա էդ բանը, վախիցը սիրտը պատռում ա։

Տղևն ասըմ ա.— Հըլա գնամ տենամ թաքավորի ախչկեքը էս ամարաթո՞ւմն են։

Գնում ա տենում, որ էրկու ախչկեքն էլ անթար քնած են։ Դրա ոտնաձենիցը ախչկեքը զարթնում են, ասում են.— Իսա՛ն, իսան-օղլի, ղուշը իրան թևովը, օձը իրան պորտովը համարձակվում չի էս սամթովը անց կենա, դուն քանի՞ գլխանի ես, որ կարացել ես ըստեղ գաս։

Թաքավորի տղեն ասըմ ա.— Ես էկել եմ ձեզ դևերի ձեռիցը ազատեմ:

Եդնա դուս ա ըլում թաքավորի տղեն, կաղնում բալկոնումը, ձեն ա տալի դևերին.— Դևե՛ր, վեր կացեք, էկեք տղամարդի պես, մի ջան ես եմ, քառասունը՝ դուք։

Դևերը իմանալուն պես, մինը մնի եդնա վեր են կենում ու դըբա թաքավորի տղեն գնում, որ մենձ թիքեն անկաճը թողուն։ Թաքրավորի տղեն թուրը հանում ա, նարդիվանների վերի կռանը կաղ­նում ա, ո՛ր դևը գալիս ա՝ թրով տալիս ա, գլուխը մի կռան վրա ա վեր ընկնում, ջամդաքը՝ մի կռան։ Ընենց որ քառասուն դևն էլ գա­լիս են քառասունի գլուխն էլ կտրում ա։

Եդ ա դառնում թաքավորի ախչկերանցը ասըմ.— Դե՜հ, թա­քավորի ախչկեք, ձեր դևերին կոտորեցի, եսիրութենից ձեզ ազատե­ցի, մնաք բարի, ես գնում եմ։

Թաքավորի ախչկեքը չոքեցին դրա աղաքին ու ասին.— Դու մեզ եսիրութենից ազատեցիր, մենք քեզ թողուլ չենք, որ գնաս։

Համա թաքավորի տղեն լսեց ոչ, ասավ.— Պետք ա անպատ­ճառ գնամ, մնալ չեմ։

Թաքավորի ախչկեքը տեհան, որ մնալու միտք չունի, ամենքը իրանց մատի մատանիքը հանեցին ու դրին դրա մատը, ասին.— Սրանով մենք քեզ կգտնենք։

Եդնա թաքավորի տղեն ձին նստեց, մի համլաթումը հասավ իրա կացարանը։

Ռավոտը լիսացավ, թաքավորը ղոշունը վիկալավ գնաց, որ կռվի դևերի հետ։ Դեռ հեռու էր, ախչկեքը տեհան իրանց հոր ղո­շունը, բղավեցին, ասին թե.— Լիասիրտ էկեք, վախիլ մեք, որ դևե­րին կոտորել են։

Թաքավորն էկավ տեհավ, որ դևերին կոտորած, ախչկերանցը վեկալավ, գնաց իրա ամարաթը։ Էն սըհաթը հրաման արավ, որ քաղքիցը դուս ըլող չըլի։

Բերին խալխին թոփ արին թաքավորի ամարաթի աղաքը։

Ախչկերանցը ասավ.— Գնացեք դևերին սըպանող մարդին գտեք։

Ախչկերքը գնացին խալխի մեչը ու ասին.— Ամեն մարդ իրա էրկու ձեռը աղաքին բռնի, որ մենք ձեռները տենունք։

Խալխը ձեռները վեր վերուց, ախչկները գնացին, էկան, մտիկ տվին ու ասին.— Սրանց չիմնուն էլ ըղու արա, գնան իրանց բանը, դևերին սըպանողը սրանց մինն էլ ա չի։

Եդնա հրաման արավ թաքավորը, թե. «Տեհեք, ո՞ւմ տանն ա մարդ մնացել, բերեք»։

Գնացին պռավի տանը տեհան՝ իրեք տղա. աղաք արին ու բերին թաքավորի ամարաթի աղաքը։

Թաքավորի ախչկեքը տեհան թե չէ, ասին.— Հրեդ դևերին սպանող տղեն գալիս ա։

Տղեքն էկան թե չէ, ձեռներուն մտիկ տվին, մատանիքնին

ճնանչեցին։

— Ա՜յ ասին,— ափո՛ւ, էս ա մեզ դևերի ձեոքիցն ազատողը։

Թաքավորը էդ տղիցը շատ ռազի էլավ, մենձ ղոնախլուղ սարքեց, աղքատներին փող բախշեց, շատ մենձ ուրախութեն արին:

Եդնա թաքավորն ասավ.— Ա՛յ տղա, էսօր իմ էրկու ախչիկն էլ, իմ թաքավորութինն էլ տալիս եմ քեզ, արի նստի թախտիս, թագս վեր ունեմ դնեմ գլխիդ։

Թաքավորի տղեն ասավ.— Թաքավորն ապրած կենա, քու ախչկերքը իմ քվերտինքն են, ես քու ախչկերանցը կտամ մինը մի ախպորս, մինն էլ մի ախպորս, սրանք իմ մենձ ախպերտինքն են:

Թաքավորը ռազի կացավ, ասավ.— Ոնց որ ուզում ես, ընենց էլ արա։

Բերին էդ տղերանցը տվին թաքավորի ախչկերանցը, հրսանիքի թադարեք տեհան։ Օխտն օր, օխտն քշեր հրսանիք արին, կերան, խմեցին, քեֆ արին։

Մի քանի օրից եդը թաքավորի տղեն ասավ իրա ախպորտանցը.— Ինձ երազիս միչին բերին Դունյա-գյուզալի պատկերը շանց տվին, պետք է գնամ գտնեմ նրան։

Ասավ ու ճամփու թադարեք տեհավ։ Մի քանի օրից եդը, մնաս բարով ասավ ախպորտանցը, ճամփա ընկավ գնաց Դունյա-գյոզալի հոր ամարաթի դռանը վեր էկավ, ղոնախ ընկավ նրանց տանը։

Ասավ Դունյա-գյոզալի հորը.— Ես Արևելքի թաքավորի տղեն եմ, էրազիս միչին տեհել եմ քու ախչկա պատկերը ու էկել եմ, որ առնեմ։ Հըմի ո՞նց ես ասում, կամքովդ ես տալի՞, թե՞ պետք ա կռվով տանեմ։

Սան դեմա[[3]](#footnote-3) էս թաքավորի տղի պատկերն էլ էրազումը Դունյա- գյոզալին են շանց տվել ու բութա տվել։

Ախչիկը եփոր տենում ա թաքավորի տղին, ասում ա հորը.— Սա ա էրազիս մեչը տեհած բութես։ Էլ կռիվ հարկավոր չի, կամ­քովդ ինձ տուր դրան։

Հերը ռազի կացավ, նշան վերցրուց թաքավորի տղիցը, հըրսանիքի թադարեքը տեհան, օխտն օր, օխտը քշեր հըրսանիք արին, կերան, խմեցին, քեֆ արին։

Հըրսանիքի վերչումը Դունյա-գյոզալի հերը ծովի ղրաղին ուներ մի ամարաթ, էն էլ տվուց Դունյա-գյոզալի հետ թաքավորի տղին, որ գնան ընտեղ ապրին։ Թող դրանք ընտեղ ուրախ ապրեն, աստված դրանց բանն հաջողե, մենք խաբարը Արաբից տանք։

Էդ քաղքումը մլար մի Արաբ, էդ Արաբը սիրահարվել էր Դունյա-դյոզալի հետ. իմացավ, որ Դունյա-գյոզալին հըրսանիք են արել, սկսեց մտքի եդնա ընկնիլ, թե ի՞նչ հնար գտնի, որ Դունյա-գյոզալին փախցնի։ Գնաց մի ջադուքար պառավ գտավ, ասավ.— Քեզ ի՛նչքան ոսկի ուզես կտամ, որ Դունյա-գյոզալին խափես, բերես իմ կուշտը։

Վիզը կալավ պառավը, որ. «Դունյա-գյոզալին մախսուս կըբերեմ, համա ինձ հմա մի խնոցի կբերես ու օխտն օրվա պաշար։ Ես կերթամ կբերեմ»։

Արաբը գնաց մի խնոցի, օխտն օրվա էլ պաշար բերուց տվուց պըռավին։

Պառավը պաշարը դրուց խնոցու մեչը, խնոցին գձեց ծովի երեսն ու ինքը վեր էլավ խնոցու վրա, քշեց գնաց դըբա Դունյա-գյոզալի ամարաթը։ Եփոր հասավ էն կռան ղրաղը, խնոցին պահեց մի ղամուշկուտի մեջ, ինքը գնաց թաքավորի տղի կուշտը, ասավ.— Բարի օր քի՛, բալա ջա՛ն։

— Աստու բարին քե, դեդի՛:

Պառավը ձեռները խաչում ա, չոքում թաքավորի տղի աղաքին ու ղանչանք, միննաթ անում, թե.— Անտե՛ր, անտիրական մի պա­ռավ եմ, տղեքս կոտորվել են, մնացել ա մի կենտ բայղուշ իմ գլուխը, հըմի քու ոտի տակը ֆողն ու մոխիրն եմ, քու վարձքի խաթեր ինձ ղարավաշ վեկալ քու ամարաթումը, շատ հավատարիմ ղուլլուղ կանեմ։ Մենակ իմ հախը էն ըլի, որ մի փոր հաց տաք՝ ուտեմ, էլ ուրիշ ոչ մի բան էլա ուզիլ չեմ, օղուլ չունիմ, ուշաղ չունիմ։

Թաքավորի տղեն խղճահարվեց պառավի վրա, հրամանք արավ նոքարներին, որ.— Էս պռավին հաց տվեք ուտի, թող արեք ըտեղ մնա։

Եփոր Դունյա-գյոզալն էդ պառավին տենում ա, հարցնում ա թաքավորի տղին. թե.— Էս քավթառը ո՞րդիան ա էկել ըստի։

Թաքավորի տղեն էլ ասըմ ա.— Անտեր, անտիրական քյասիբ պառավ ա, էկել ա մեզանով ա ընկել, օրենը մի կտոր հաց կուտի, ըստեղ կկենա։

Դունյա-գյոզալն ասում ա.— Սրան ըստիան դուս արա, կորչի՛, սրանից մեզ շառ կգա։

Թաքավորի տղեն ծիծաղում ա Դունյա-գյոզալի վրա, թե.— Ճանճն ի՞նչ ա, որ ճենճը ի՞նչ ըլի։ Մի թիքա հաց ա, թող ուտի, վեր ընկնի կենա։ Տեղովը կրակ դառնա՝ մի մազս կարալ չի վառի։

Դունյա-գյոզալն ասըմ ա.— Դու գիտես, մեղքը քու շլինքը։

Պառավն սկսում ա հնենց ղուլլուղ անիլ. էրկու-իրեք օրվա մեչը հնենց ա իրեն սիրել տալի, որ սաղ ամարաթը մավա են գնում պա­ռավին։ Քշեր-ցերեկ նրանց կշտին ա ըլում։

Պառավը տենում ա, որ չկել թաքավորի տղեն իրան թուրը վրիցը իրիկները վե չի անում, նրա աչքը կպչում չի, ռավոտն էլ չկել Դունյա-գյոզալը թուրը տանում չի թաքավորի տղի դոշին դնում, նա զարթնում չի։ Օրերի մի օրը պառավը հին շորերը-մորերը թոփ ա անում, Դունյա-գյոզալին ասում ա.— Խանո՛ւմ, արի էսօր գնանք ծովի ղրաղը, դուն ընդի սեհր արա, ես էլ էս կեղտոտ շորերը լվանամ։

Խանումն ասըմ ա, որ.— Լավ ես անում, դե արի գնանք։

Պառավն ու խանումը վեր են կենում, գնում ծովի էն տեղը, որտեղ պառավը խնոցին պահել էր։

Թաքավորի տղեն էլ թուրը վրիցը վեր էր առել, պատիցը կախել ու ինքը քնել.

Ջադուքար պառավը ըտոնք լավ տեհած խանումին ասըմ ա.— Խանում ջա՛ն, մենձությունը ախտել ա, սապոնը մտիցս ընկել ա. դու նստի քեզ սեհր արա, ես գնամ ամարաթիցը սապոնը բերեմ։

Խանումն ասըմ ա.— Դե գնա՛, դեդի՛։

Պառավը վեր ա կենում, գնում ա ամարաթը, թաքավորի տղի թուրը պատիցը վեր բերում, գցում ծովը, ինքը գալիս ա Դունյա-գյոզալի կուշտը, մազերիցը բռնում, տալի գետնովը, ձեռնուոտը ղայիմ կապում, կոխում խնոցու մեչ, ինքը վեր ըլում խնոցուն, ծո­վի էրեսն ա գձում, քշում գնում Արաբի ամարաթի տակին դուս գա­լի։ Դունյա-գյոզալին հանում տալիս ա Արաբին։ Արաբը իրան քա­շովը մին ոսկի ա տալի պառավին, ճամփա դնում։

Հըմի խաբարը ումնի՞ց տանք, խաբարը տանք Հյուսիսի թաքավորի տղիցը։

Հյուսիսի թաքավորի տղեն մի ղափիլ մտիկ ա տալի ձեռի մատ­նիքներին, տենում ա Արևելքի թաքավորի տղի մատանին խավա­րել ա, ասըմ ա.— Վա՜յ մադաթ, ախպորս գլուխը էս ի՞նչ օղբաթ ա էկել։

Դա ղոշուն ա վեր ունում, հասնում Ռամչի ախպորը ու ասըմ.— Բա ասիլ չես, ախպեր ջա՛ն, մեր Արևելքի թաքավորի մատանիքը խավարել ա, ռամըդ գցիր, տենանք սաղ ա՞, թե սըպանած, քոմակ հասնենք։

Ռամչի ախպերը ռամը գցում ա՝ տենում ա, որ շատ նեղ տեղ ա, շունչը առին ա, համա տրըփտրըփում ա, ուզում ա շունչը տա։

Նի են հասնում իրեք ախպորով Դունյա-գյոզալի հոր ամարաթը, գնում են տենում են, թաքավորի տղեն քնած, որքան չարչարվում են, չի զարթնում։ Եդնա թրին ման են գալի, որ թուրը դնեն դոշին, թուրը չեն գտնում։ Ռամչի ախպերը ռամը գցում ա, տենում ա, որ թուրը ծովումն ա։ Լըղնորդ ախպերը ծովն ա ընկնում, որ ծովիցը հանի։ Ծովի տակն ա մտնում, ման գալի, ման գալի, գնում ա տենում, մի տեղ մի սարի չափ ձուկը թոփ էլած, թուրը դրանց միչին։ Հնարք չի ըլում, որ ձկներին ետ տա, թուրը դուս բերի։ Դուս ա գա­լի ծովի տակիցը ու ասում.— Տղե՛րք, ձկները դուրս չեն գալի, որ թուրը հանեմ, ձիանը կըտորեցեք, ձիու ջամդակը ածեք ծովը, ձկները ջամդակի վրա կըլեն, որ ուտեն, բալքա թուրը կարենամ հանեմ։

Հարիրավոր ձիան կտորում են, ածում ծովը, ձկները եդ են դառնում ջամդակի վրա։ Լըղնորդը ծովի տակիցը թուրը հանում ա։

Ձեռին բռնած վազ են տալի թաքավորի տղի մոտ, թուրը դնում են դոշին՝ էն սըհաթը զարթնում ա, աչքերը աղաղում ա ու ասում.— Ո՜ւֆ, էս ինչ շատ քնել եմ:

Ախպորտանցը որ տենում ա, մնում ա շվարած։ Ախպերտինքն ասըմ են.— Ա՜յ քու տունը չքանդվի, դու էդ ի՞նչ թավուր էս քնել, որ ասում ես թե՝ էս ինչ շատ քնել եմ. ո՞ւր ա քու Դունյա-գյոզալը:

Նոր խելքը գլուխն ա գալի, փիքրն ա անում, թե իրա Դունյա-գյոզալը որտեղ ա: Ռամչի ախպերը ռամը գցում ա, ռամը շանց ա տալի Դունյա-գյոզալին մի արաբի տան, Արաբը տանջում ա նրան:

Ախպերտինքն ասըմ են.— Դե՜հ, տղերք, սհաթը մեզ հմար թանգ ա, ընչի՞ ենք ճամփա պահում, գնանք էդ Արաբի տան տեղը դզենք, մեր Դունյա-գյոզալին ազատենք, բերենք։

Ասում են ու ճամփա ընկնում։ Ռամչին ռամը գծում ա, դրանք գնում են։ Դրանք գնում են, հասնում են Արաբի ամարաթին։ Արաբի տան չորսի կուռը ղոշունը ծեփ ա անում, մին էլ տենում են Դունյա- գյոզալը դուս էկավ, իրենց տեհավ, փախավ էկավ դրանց մոտ։ Թաքավորի տղեն հանեց թուրը, ղըրղում արին էդ քաղքի արաբ­ներին՝ ինչ ղդար որ արաբ կար։

Եդնա Դունյա-գյոզալին ասին, թե.— Քեզ ո՞նց կարացին սրանք ըստեղ բերել։

Դունյա-գյոզալն ասավ.— Էն ջադու պառավը, որ ասեի, թե դրան պահիլ մի, կփոշմանես, նա ինձ խափեց, բերուց ծովի ղրաղը, մազերիցս բռնեց գետնովը տվուց, կոխեց մի խնոցու մեչ, քշեց բերուց տվուց Արաբին։

Էն սհաթը պառավին գտան, թուրը հանեց թաքավորի տղեն, կիսումը շախկա տվուց պառավին։ Դունյա-գյոզալին վեկալան, միտքն արին, որ իրանք հեր ունեն, իրանց հերն էլ թաքավոր ա, իրանց հոր աշխարն էլ մնում ա անտեր, լավն էն ա՝ ամեն մի ախ­պեր կնիկը վե կալնի, գնա, իրա հոր քաղաքը, ուրախացնի իրա հորն ու մորը։

Միտքն արին էդ բանն ու սարքվեցին, ճամփա ընկան: Էկան Արևմուտքի ու Հարավի թաքավորի տղերանց կնանոցը վե կալան, ճանապարհ ընկան, առաջ գնացին Հյուսիսի թաքավորի քաղաքը։ Նրա տղին իրան հարսնովը տվին իրան հորը, թազադան օխտն օր, օխտը քշեր հրսանիք արին, կերան, խմեցին, քեֆ արին։ Նրանք հասան իրանց մուրազին, մնացած իրեք ախպերն էլ թող հասնեն իրանց մուրազին։

Էդ իրանց մենձ ախպորը իրան հոր ամարաթումը թողին, իրեք ախպերը թադարիք արին, ճամփա ընկան, դըբա Հարավի թաքա­վորի քաղաքը։ Նրան էլ տարան իրան հոր քաղաքը, դրան էլ բերին թազադան օխտն օր, օխտը քշեր հըրսանիք արին, կերան, խմեցին, քեֆ արին։ Եդնա թադարիք արին, որ ճամփա ընկնեն, ըղու էլան ու գնացին դըբա Արևմուտքի թաքավորի քաղաքը։ Ըտեղ էլ նոր­մեկանց օխտն օր, օխտը քշեր հըրսանիք արին, կերան, խմեցին, քեֆ արին։ Ընդիան մնաց Արևելքի թաքավորի աղեն։ Դա էլ իրան Դունյա-գյոզալը վիկալավ, էկավ իրա հոր քաղքի ամարաթի դռա­նը վեր էկավ, Դունյա-Գյոզալին տարավ փեշքաշ արավ իրան հորը։

Արևելքի թաքավորը փառք տվեց աստծուն, հըրսանիք արավ, կերան, խմեցին, քեֆ արին։

Նրանք հասան իրանց մուրազին, դուք էլ հասնեք ձեր մուրազին։

Աստըծանե իրեք խնձոր վեր էկավ, մինը՝ ասողին, մինը՝ լսողին, մինն էլ՝ ալամ աշխարքին։

1. Բնագրում լատիկ է, հավանաբար վրիպակ է— Ծ. Կ.։ [↑](#footnote-ref-1)
2. Բնագրում Վան բառը մնում է անհասկանալի, արդյոք տեղանվան իմաստով է։ սխալմամբ փոքրատառ նշանակած—Ծ. Կ.: [↑](#footnote-ref-2)
3. Դու մի ասիլ—Ծ. Բ.։ [↑](#footnote-ref-3)